13/02/2013 | Administración LocalMunicipal
Narón
Departamento de Obras e Urbanismo
Aprobación definitiva do Plan de sectorización do ámbito I establecido na modificación puntual do PXOM do SRAU do contorno do Pol. Río do Pozo. Publicación da normativa urbanística

O Concello Pleno, en sesión que tivo lugar en data 31 de xaneiro de 2013, acordou aprobar definitivamente o Plan de Sectorización do Ámbito I establecido na Modificación Puntual do PXOM do solo rústico apto para urbanizar do contorno do Pol. Ind. do Río do Pozo, redactado polo arquitecto D. Ilie Boutammant Bisbal e outros, e promovido polo Concello de Narón. Conforme o establecido no artigo 92.3 da Lei 9/2002, de 30 de decembro, de ordenación urbanística e protección do medio rural de Galicia (en diante LOUGA), o acordo de aprobación definitiva foille comunicado á Consellería de Medio Ambiente, Territorio e Infraestructuras (CMATI) xunto con dúas copias debidamente dilixenciadas do documento aprobado definitivamente, con entrada no Rexistro da CMATI o 04/02/2013. A publicación do presente edicto no BOP servirá para a notificación a posibles interesados descoñecidos ou de ignorado domicilio, ós efectos previstos no art.59.5 da Lei 30/92, de 26 de novembro, de réxime xurídico das administracións públicas e do procedemento administrativo común. A continuación publícase a normativa urbanística correspondente ó dito plan de sectorización, en cumprimento do previsto no art.92 da LOUGA, e no art.70.2 da Lei 7/1985, de 2 de abril, reguladora das bases de réxime local. Contra este acordo non cabe recurso en vía administrativa; non obstante, contra él poderase interpor recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia no prazo de dous meses, a contar dende o día seguinte ó da súa última publicación, no BOP ou no DOG, según o disposto nos artigos 10 e 46 da Lei 29/1998, de 13 de xullo, reguladora da xurisdicción contenciosa-administrativa, sen prexuízo de cualquera outro recurso ou acción de acordo a dereito.1. As presentes ordenanzas teñen por obxecto establecer a regulamentación dos usos dos terreos e a edificación pública e privada no ámbito do presente plan de sectorización, todo elo de acordo coas especificacións contidas no Plan Xeneral de Ordenación Municipal de Narón (PXOM), na Lei 9/2002, de 30 de decembro, de ordenación urbanística e protección do medio rural de Galicia coas súas sucesivas modificacións (LOUG) e no Regulamento de Planeamento Urbanístico (RPU). 1. O presente plan de sectorización desenvolve e establece a ordenación pormenorizada do ámbito I definido na modificación puntual do PXOM para a modificación do SRAU do entorno do polígono de Río do Pozo.2. O plan de sectorización entrará en vigor cando se teñan producido todas as esixencias contidas no artigo 92º de la LOUG. A súa vixencia será indefinida, en tanto en canto non varíen os criterios adoptados para a súa formulación e se proceda, en consecuencia, á súa revisión ou modificación por concorrer as circunstancias que se establecen na LOUG.3. As presentes ordenanzas serán de aplicación obrigatoria para a redacción de estudios de detalle, proxectos de urbanización, reparcelación, edificación e parcelación. Tanto en actuacións privadas como de carácter público que se pretendan realizar dentro do ámbito do plan de sectorización.4. Tamén serán de obrigado cumprimento as condicións establecidas na lexislación sobre accesibilidade e supresión de barreiras e todo o resto da lexislación sectorial aplicable. En todos os puntos non desenvolvidos no presente plan de sectorización se estará o disposto no PXOM de Narón.1. Zona de servidume: 1.1. A zona de servidume para uso público terá os fins seguintes: a) Protección del ecosistema fluvial e do dominio público hidráulico. b) Paso público peonil e para o desenvolvemento dos servizos de vixiancia, conservación e salvamento, agás que por razóns ambientais ou de seguridade o organismo de conca considere convinte a súa limitación. c) Varado e amarre de embarcacións de forma ocasional e no caso de necesidade.1.2. Os propietarios destas zonas de servidume poderán libremente sementar e plantar especies non arbóreas, sempre que non deterioren o ecosistema fluvial ou impidan o paso sinalado no apartado anterior. As talas ou plantacións de especies arbóreas requirirán autorización do organismo de conca.1.3. Con carácter xeral non se poderá realizar ningún tipo de construción nesta zona agás que resulte convinte ou necesaria para o uso do dominio público hidráulico ou para a súa conservación e restauración. Só poderán autorizarse edificacións na zona de servidume en casos moi xustificados As edificacións que se autoricen se executarán nas condicións menos desfavorables para a protección da propia servidume e coa mínima ocupación da mesma, tanto no seu solo como no voo. Deberá garantirse a efectividade da servidume, procurando a súa continuidade ou a súa ubicación alternativa e a comunicación entre as áreas do seu trazado que queden limitadas ou restrinxidas por aquela.2. Zona de Policía.2.1. Na zona de policía de 100 m de largo medidos horizontalmente a partir do leito quedan sometidos o disposto no RDPH as seguintes actividades e usos do solo: a) As alteracións substanciais do relevo natural do terreo. b) As extraccións de áridos. c) As construcións de todo tipo, teñan carácter definitivo ou provisorio. d) Calquera outro uso ou actividade que supoña un obstáculo para a corrente en réxime de avenidas ou que poida ser causa de degradación ou deterioro do estado da masa de auga, do ecosistema acuático, e en xeral do dominio público hidráulico.2.2. Sen prexuízo da modificación dos límites da zona de policía, cando concorra algunha das causas sinaladas no artigo 6.2 do Texto Refundido de la Ley de Aguas, a zona de policía poderá ampliarse, si elo fora necesario, para incluír a zona ou zonas onde se concentra preferentemente o fluxo, o obxecto específico de protexer o réxime de correntes en avenidas, e reducir o risco de produción de danos en persoas e bens. Nestas zonas ou vías de fluxo preferente só poderán ser autorizadas polo organismo de conca aquelas actividades non vulnerables fronte as avenidas e que no supoñan unha redución significativa da capacidade de desaugadoiro de dita vía. A zona de fluxo preferente e aquela zona constituída pola unión da zona ou zonas onde se concentra preferentemente o fluxo durante as avenidas, ou vía de intenso desaugadoiro, e da zona onde, para a avenida de 100 anos de período de retorno, se poidan producir graves danos sobre as persoas e os bens, quedando delimitado o seu límite exterior mediante a envolvente de ambas zonas. Os efectos da aplicación da definición anterior, se considerará que poden producirse graves danos sobre as persoas e os bens cando as condicións hidráulicas durante a avenida satisfagan un ou mais dos seguintes criterios: a) Que o calado sexa superior a 1 m. b) Que a velocidade sexa superior a 1 m/s. c) Que o produto de ambas variables sexa superior a 0,5 m²/s. Se entende por vía de intenso desaugadoiro a zona pola que pasaría a avenida de 100 anos de período de retorno sen producir unha sobreelevación maior que 0,3 m, respecto da cota da lámina de auga que se produciría con esa mesma avenida considerando toda a chaira de inundación existente. A sobreelevación anterior poderá, a criterio do organismo de conca, reducirse ata 0,1 m cando o incremento da inundación poida producir graves prexuízos ou aumentarse ata 0,5 m en zonas rurais ou cando o incremento da inundación produza danos reducidos. Na delimitación da zona de fluxo preferente empregarase toda a información de índole histórica e xeomorfolóxica existente, a fin de garantir a adecuada coherencia dos resultados coas evidencias físicas dispoñibles sobre o comportamento hidráulico do río.2.3. A modificación dos límites da zona de policía, cando concorra algunha das causas sinaladas no artº 9.2. do RDPH, só poderá ser promovido pola Administración Xeral do Estado, autonómica ou local. A competencia para acordar a modificación corresponderá ao organismo de conca, debendo instruír o efecto o oportuno expediente no que deberá practicarse o trámite de información pública e de audiencia aos concellos e comunidades autónomas, no territorio no que se atopan os terreos gravados e aos propietarios afectados. A resolución deberá ser publicada, a lo menos, no Boletín Oficial das provincias afectadas.2.4. A execución de calquera obra ou traballo na zona de policía de leitos precisará autorización administrativa previa do organismo de conca, sen prexuízo dos supostos especiais regulados no RDPH. A devandita autorización será independente de calquera outra que teña que ser outorgada polos distintos órganos das Administracións públicas: a) Para realizar calquera tipo de construción na zona de policía dos leitos, esixirase a autorización previa do Organismo de Conca, agás que o correspondente plan xeral de ordenación municipal, outras figuras do ordenamento urbanístico ou plans de obras da administración, foran informados por este organismo e recollesen as oportunas previsións presentadas a eses afectos. b) Á petición referida uniranse plano de planta que inclúa a construción e marxes dos leitos, cun perfil transversal polo punto de emprazamento da construción máis próxima ao leito, na que ficarán reflectidas as posibles zonas exentas de edificios. c) A tramitación será a sinalada nos artigos 52 ao 54 do Regulamento do D. P. H. d) Os Organismos de Conca notificarán ao Concello sobre das peticións de autorización de construción de zona de policía de leito, así como as resolucións que nela recaian para os efectos do posible outorgamento da correspondente licenza de obras.1. O alcance do presente plan de sectorización se deriva do contido normativo dos documentos que o integran: ordenanzas reguladoras, estudio económico, plan de etapas e planos de ordenación que terán carácter obrigatorio.2. Os planos a escala que constitúen a base gráfica sobre a que se debuxou a planimetría terá o carácter de cartografía oficial e o seu uso será obrigatorio para reflectir o emprazamento e as determinacións de calquera actuación de planeamento ou petición de licenza urbanística no ámbito do plan. Para a execución do presente plan de sectorización, se formulará/n e aprobará/n obrigatoriamente o/s correspondente/s proxecto/s de urbanización e instrumento/s de equidistribución de acordo co establecido nas presentes ordenanzas e na lexislación vixente.1. Os proxectos de urbanización son proxectos de obras que teñen por finalidade executar os servizos e as dotacións establecidas no presente plan de sectorización.2. En ningún caso poderán modificar as previsións do plan de sectorización sen prexuízo de que poida efectuar as adaptacións esixidas pola execución material das obras.3. O contido e documentación mínima que deberán conter os proxectos de urbanización é o determinado no artigo 110º da LOUG e no artigo 69 do RPU.4. O proxecto de urbanización durante a súa tramitación deberá solicitar das administracións públicas competentes os informes sectoriais que resulten necesarios.1. Se fixa como sistema de actuación o de COMPENSACIÓN.2. Non obstante o anterior, este sistema poderá ser modificado ou substituído por outro cando se dean as circunstancias que se establecen no artigo 127 da LOUG e de conformidade co procedemento establecido no mencionado artigo.1. O instrumento de equidistribución se adaptará o establecido na LOUG e no Regulamento de Xestión Urbanística aprobado por Real Decreto 3288/1978, de 25 de agosto.2. O instrumento deberá reflectir a distribución xusta de cargas e beneficios da ordenación.3. No instrumento de equidistribución se establecerán as parcelas resultantes, indicando para cada unha delas a máxima intensidade de uso. Tras a aprobación definitiva do instrumento de equidistribución se poderán presentar proxectos de parcelación que cumprirán as condicións establecidas no presente plan de sectorización.1. Parcela edificable é a superficie de solo cualificada por cada ordenanza zonal correspondente, que cumpre coas condicións establecidas nela para poder materializar a edificación prevista neste plan.2. Parcela mínima, é a superficie mínima de parcela edificable, establecida pola ordenanza correspondente. É o conxunto de parcelas que, sen solución de continuidade, quedan comprendidas entre viais e/ou espazos libres públicos determinados no plan de sectorización.1. Os polígonos que se delimitan no presente plan de sectorización configúranse como os ámbitos territoriais que comportan a execución integral do planeamento, de forma que permitan o cumprimento conxunto dos deberes de cesión, urbanización e de xusta distribución de cargas e beneficios na totalidade da súa superficie.2. A delimitación dos polígonos definidos neste plan de sectorización poderá ser reaxustada, de oficio ou por instancia de parte, segundo os trámites procedementais sinalados polo artigo 117 da LOUG, sen alterar en ningún caso a ordenación urbanística establecida polo plan nin implicar unha variación da superficie superior ao 20% do ámbito delimitado. É a execución dunha parte das obras de urbanización, que deberá ser desenvolvida mediante o correspondente proxecto de urbanización. Son as liñas perimetrais que delimitan parcelas e separan unhas de outras. Con respecto a súa posición os lindeiros clasifícanse en: - lindeiro frontal: o que delimita a parcela coa vía ou vías públicas de acceso. - lindeiro posterior: o que separa a parcela pola súa parte oposta á frontal. - lindeiros laterais: os restantes lindeiros distintos do frontal e do posterior. É a liña que determina a inclinación dun terreo ou pavimento respecto do plano horizontal. Distínguense dous tipos de rasantes: - rasante de calzadas e beirarrúas: é o perfil lonxitudinal do viario, que se define no presente plan de sectorización e que se concretará no correspondente proxecto de urbanización. - rasante do terreo: é a que corresponde o perfil do terreo natural (cando non experimentara ningunha transformación) ou artificial (despois das obras de explanación, desmonte ou recheo que supoñan unha alteración da rasante natural). 1. É a franxa de terreo comprendida entre os lindeiros da parcela e as liñas de fachada da edificación, que deberá quedar libre de construcións.2. O recuado será frontal, posterior ou lateral dependendo de que se trate da franxa de terreo comprendida entre a edificación e o lindeiro correspondente.3. Os recuados obrigatorios se definen en cada ordenanza particular.4. O recuado medirase perpendicularmente o lindeiro correspondente en tódolos puntos do mesmo. É a que delimita a superficie de ocupación da parcela, unha vez aplicados os recuados obrigatorios respecto da vía pública e dos demais lindeiros. É a proxección vertical da edificación sobre o terreo. Para o computo da superficie ocupada non se terán en conta os aleiros ou marquesiñas, sempre que a lonxitude en perpendicular á fachada non supere os 50 cms. É a porcentaxe que representa a superficie ocupada en relación á superficie de parcela.1. A superficie edificable é a que resulta de sumar as superficies construídas das diferentes plantas que integran a edificación.2. A superficie máxima edificable que pode realizarse sobre unha parcela, é a resultante de aplicar o índice máximo de edificabilidade establecido na ordenanza particular correspondente sobre a superficie neta da parcela, entendendo como tal a cualificada pola ordenanza.1. E a comprendida entre a rasante da parcela ou da beirarrúa e a cara inferior do forxado de cuberta ou do tirante da cercha ou da parte inferior das vigas que forman a cuberta da edificación, segundo o caso de que se trate.2. Dita rasante non poderá superar en máis ou menos unha diferenza con respecto o nivel da beirarrúa, medida nun punto medio do lindeiro frontal, equivalente á diferenza de cotas entre os puntos extremos de dito lindeiro. É a comprendida en cada planta entre caras superiores de forxado ou entre nivel de piso e tirante da cuberta, segundo os casos. É a comprendida entre dous forxados consecutivos. Cando se trate de naves, a altura de planta e a altura libre de planta considerarase equivalente. É o cociente que resulta de dividir a superficie construíble total na parcela pola superficie da mesma. Expresarase en m²/m². É a edificación construída en parcela independente con obriga de recuarse en tódolos seus lindeiros. É a agrupación formada por dous edificios acaroada por un dos seus lindeiros mantendo o recuado obrigatorio nos restantes. É a agrupación formada por varios edificios acaroados polos seus lindeiros laterais, menos nos extremos, onde só está acaroada a un. Os artigos que seguen teñen por finalidade regular o réxime urbanístico do solo na totalidade da superficie que abarca o plan de sectorización e fixar as condicións que deben cumprir os plans e proxectos que desenvolven a ordenación. No presente plan de sectorización se establece unha ordenación detallada dos terreos incluídos dentro do seu ámbito, distinguindo: - ZONAS DE DOMINIO E USO PÚBLICO. - Espazos libres. - Equipamentos públicos. - Pantalla verde. - Servizos técnicos. - Viario. - ZONAS DE USO LUCRATIVO OU PATRIMONIAL. - Industrial-terciario.1.- Considerarase parcelación urbanística, a división de terreos en dous ou máis lotes ou porcións a fin da súa urbanización ou edificación, xa sexa en forma simultánea ou sucesiva.2. Toda parcelación urbanística deberá acomodarse ó disposto neste plan de sectorización en virtude do establecido na LOUG. Establécese como única categoría a parcela de industria grande ou illada con superficie igual ou superior a 2500 m². Dentro de esta categoría establécense as seguintes subcategorías: - ILLADA C-1: con superficie comprendida entre 2.500m² e 4.000m². - ILLADA C-2: con superficie comprendida entre 4.001m² e 10.000m². - ILLADA C-3: con superficie maior de 10.000m². 1. Agrupación: Permítese agrupar parcelas para formar outras de maiores dimensións. As parcelas resultantes estarán suxeitas ás prescricións sinaladas nestas ordenanzas para o novo tamaño obtido.2- Segregación: Poderanse dividir parcelas para formar outras de menor tamaño sempre que cumpran cos requisitos seguintes: - A superficie das parcelas resultantes non será menor da esixida en cada quinteiro ou mazá, segundo a ordenanza particular de aplicación. - Cada unha das novas parcelas, cumprirán cos parámetros reguladores da ordenación establecida no plan de sectorización. - Si con motivo da subdivisión de parcelas fora preciso realizar obras de urbanización, estas realizaranse con cargo o titular da parcela orixinaria. - As segregacións de parcelas serán obxecto de licenza municipal. Nas parcelas de uso industrial, tanto nas construídas parcialmente coma nas edificadas na súa totalidade, para as que se propoña ou prevea división horizontal da propiedade, a efectos do aproveitamento materializado, a superficie a considerar será a máxima. A división destas naves deberá cumprir as seguintes condicións: - A superficie libre de parcela constituirá un pro indiviso. - As distintas unidades contarán con acceso independente. - Deberán especificarse en proxecto e sinalizarse na obra as prazas de aparcamento esixidas pola ordenanza. - Non poderán existir mais accesos dende a vía pública nin mais vaos que os que correspondan a razón de un por cada 15 metros de fachada, estando limitada a súa anchura a un máximo de 5 metros Ademais destes accesos directos as naves permitiranse os correspondentes ás rúas de circulación interior. - As acometidas de servizos urbanísticos serán únicas para cada parcela, sen prexuízo da exixencia de contadores individuais. - A solución arquitectónica do conxunto debe ser unitaria ou adaptarse as condicións establecidas no presente plan que garantan o tratamento común das fachadas. A execución das obras de urbanización, infraestruturas e servizos xerais que se contemplen nos proxectos de urbanización deberán respectar o establecido no apartado 5.4. da MEMORIA do presente plan de sectorización, así como nas ordenanzas municipais e na normativa técnica e sectorial de aplicación.1. Estarán suxeitos a previa licenza, todos os actos de edificación e uso do solo previstos na LOUG, así como no Regulamento de disciplina urbanística para o desenvolvemento e aplicación da Lei do solo de Galicia aprobado por Decreto 28/1999 de 21 de xaneiro.2. O Concello fixará os avais que garantan a reparación dos desperfectos que se puideran ocasionar nas vías públicas orixinados pola execución das obras. O ancho de cada un dos accesos a cada parcela non serán superiores a 5 metros, agás casos debidamente xustificados e que deberán ser autorizados pola Corporación Municipal. O propietario da parcela quedará obrigado a reparalos danos nas vías públicas e servizos urbanísticos debidos á construción destes accesos.1. En cada plano perpendicular o lindeiro frontal, as rasantes deberán quedar comprendidas entre as rectas que con pendentes +15% que teñen o seu orixe no lindeiro a nivel de beirarrúa.2. Cando polo desnivel do terreo sexa necesario establecer ramplas de acceso no interior da parcela, estas terán unha pendente máxima do 16%. Antes da súa conexión á vía pública, disporase un tramo de acordo con lonxitude non inferior a 5 metros contados a partir do lindeiro frontal da vía pública en dirección o interior da parcela, cunha pendente inferior o 2%. Prohíbese empregar as vías públicas como depósito de materiais ou para a elaboración de formigóns e morteiros das obras a realizar no interior das parcelas. O promotor das obras, será o responsable dos danos ocasionados nas vías públicas como consecuencia das obras.1. Das prazas de dominio público previstas no plan de sectorización, se reservarán a lo menos 21 prazas de estacionamento adaptadas para usuarios con mobilidade reducida, cuxas dimensións serán as que se establezan na normativa de accesibilidade e supresión de barreiras arquitectónicas. O resto das prazas terán unhas dimensións mínimas de 2,50 metros por 5 metros.2. O número de prazas de aparcamento no interior das parcelas dependerá do uso principal o que se destine a instalación prevista; industrial, terciario ou compatible. A dotación se establece na ordenanza particular.3. As prazas irán especificadas nos proxectos edificatorios, demostrando que se da cumprimento á dotación correspondente en cada caso.4. As condicións das zonas exteriores de aparcadoiro e carga e descarga, cumprirán coas condicións seguintes: - Contarán con pavimentación adecuada e de recollida de augas superficiais, entregándoas á rede de pluviais. - Destinaranse en exclusiva a este uso, non se permiten usos de almacenamento, fabricación, venda, que estarán cubertos e computados dentro da superficie construída. - O resto do espazo libre da parcela estará pavimentado ou axardinado, e contará con drenaxe para a recollida, das augas superficiais no interior da parcela.5. Das prazas de aparcamento previstas no interior das parcelas, farase a reserva de prazas adaptadas para usuarios con mobilidade reducida que se determinen na normativa de aplicación en materia de accesibilidade e supresión de barreiras.6. As prazas de aparcamento previstas no interior das parcelas poderanse acaroar os lindeiros laterais e cubrirse con cubertas lixeiras sen computar ocupación nin edificabilidade.1. Cerramentos de parcela. - O límite da parcela coas vías públicas de acceso e o resto dos lindeiros pecharase cun cerramento cuxo deseño deberá constar no proxecto da edificación a construír na parcela ou nun documento independente onde queden claras as súas características formais e materiais. - A altura total do cerramento non poderá superar a altura de dous metros en ningún punto do contorno da parcela. De maneira xustificada poderá superarse esta altura en determinadas actividades establecendo as medidas correctoras pertinentes. - A construción do cerramento no lindeiro común de dúas parcelas correrá a cargo da industria que primeiro se estableza, debendo abonarlle a segunda o gasto proporcional da obra antes de que proceda a construción do seu edificio. - No suposto de parcelas lindeiras con grandes diferenzas de rasante entre elas, construiranse muros para a contención das terras, a sufragar por partes iguais entre os propietarios das dúas parcelas. - As condicións de carácter medioambiental e integración paisaxística dos cerramentos, se determinan no título 5 desta normativa.2. Edificios no interior de parcela. - No caso de edificios independentes dentro dunha mesma parcela, a separación mínima entre eles será de seis metros.3. Patios. - Permítense patios abertos ou pechados. A súa dimensión debe permitir, inscribir na súa planta un circulo de diámetro igual á altura da mais alta das edificacións, si estas teñen locais vivideiros, ou a metade do diámetro se os ocos que dan o patio pertencen a zonas de paso ou almacéns.4. Sotos e semisotos. - Se permite a construción de plantas soto e semisoto. - Considérase planta soto a situada íntegramente no subsolo ou baixo rasante. - Considérase planta semisoto a que sobresaia da rasante do terreo un máximo de 1,50 m ata a cara superior do forxado. - As plantas construídas no subsolo – plantas soto- con destino a aparcamentos, instalacións de servizo do edificio como as de calefacción, electricidade, gas ou análogas, así como instalacións vinculadas o proceso de fabricación, non computarán na superficie construída. - No caso de que a planta soto ou semisoto se destine a aparcadoiro, deberán cumprir coas determinacións normativas do PXOM, así como a normativa técnica de aplicación en materia de seguridade, habitabilidade, salubridade e accesibilidade para este uso. - No caso de que a planta soto ou semisoto se destine a local de traballo, deberá reunir as condicións de iluminación, ventilación e hixienico- sanitarias esixidas na lexislación vixente.5. Ocupación sobre parcela. - A ocupación máxima da edificación sobre cada parcela se establece en cada ordenanza particular. - A efectos de ocupación máxima, será computable a superficie ocupada polos equipos de proceso de fabricación exteriores ás naves.1. Se computarán na superficie construída os seguintes elementos edificatorios: - A superficie construída de todas as plantas do edificio, calquera que sexa o uso o que se destinen, incluídas as construídas no subsolo e os aproveitamentos baixo cuberta, coa única excepción das superficies construídas no subsolo que se destinen a aparcamentos ou a instalacións de servizo o edificio ou o proceso de fabricación. - Tamén se computarán as terrazas, balcóns ou corpos voados que dispoñan de cerramento por tres dos seus lados. - As construccións secundarias sobre espazos libres de parcela sempre que da disposición do seu cerramento poida deducirse que se consolida un volume pechado e de carácter permanente.1. Quedan excluidos do conxunto do volume: - Os patios interiores descubertos. - Os soportais, plantas diafanas porticadas e marquesiñas, que que en ningún caso poderán ser obxeto de pechamento posterior, aínda que si computarán ocupación e seranlles aplicables os recuamentos correspondentes. - Os equipos de proceso de fabricación exteriores ás naves, tales como bombas, tanques, torres de refrigeración, chimeneas, etc… tampouco computarán ocupación sempre e cando non se atopen no interior dunha construcción auxiliar. - Os elementos ornamentais de remate de cuberta e os que correspondan a escaleiras, aparatos elevadores ou elementos propios das instalacións do edificio (tanques de almacenamento, acondicionadores, torres de procesos, paneles de captación de enerxia solar, chimeneas, etc…). 1. No ámbito do presente plan de sectorización se consideran os seguintes tipos de usos, - USO CARACTERÍSTICO: O uso característico é o principal o que se destinará cada parcela de acordo coas normas particulares de aplicación para cada una das zonas ou quinteiros que se establecen nos planos de ordenación. - USOS PERMITIDOS OU COMPATIBLES: Serán os subordinados ou vinculados o uso característico que se establecen na ordenanza particular. - USOS PROHIBIDOS OU INCOMPATIBLES: Corresponde aos usos non permitidos na correspondente zona de ordenanza. Corresponde ós establecementos dedicados ó conxunto de operacións que se executan para a obtención e transformación de primeiras materias, así como a súa preparación para posteriores transformacións, incluídos o envasado, o transporte e a distribución. Inclúense tamén neste uso de Industria os «almacéns», comprendendo como tales os espazos destinados á garda, conservación e distribución de productos naturais, materias primas ou artigos manufacturados con exclusiva subministración a maioristas, minoristas, instaladores, fabricantes e distribuidores e, en xeral, os almacéns sen servizo directo ó público.1. Engloba os usos comercial, oficinas, hoteleiro, e recreativo e de ocio e comprende os espazos e locais destinados a actividades terciarias de carácter xeral, incluíndo os de índole comercial de venda de servizos de carácter privado, artesáns, así como os abertos ao uso público destinados a compravenda de mercadorías polo miúdo (comercio minorista en xeral); a prestar servizos administrativos, técnicos, financeiros, de información ou outros, de carácter público ou privado, así como os despachos dos profesionais; ou a procurar servizos privados á poboación (perruquería, bares, etc.); e ó recreativo, espectáculos e lecer (centros de reunión, salas de xogo, discotecas, bares, restaurantes, cines, teatros, etc). - USO COMERCIAL: Establecementos comerciais de venda de todo tipo de produtos, alimentarios ou non, e pequenas actividades artesanais, cerámica, vimbio, etc. ou outros análogos. Agrupacións Comerciais que integran varias firmas comerciais con accesos e instalacións comúns, en forma de galerías, centros e complexos comerciais. Superficies comerciais nos cales a actividade comercial teña lugar en establecementos que operan baixo unha soa firma comercial. Grandes superficies comerciais con agrupación, ou non, de pequenos ou medianos comercios. Estaciones de servicio reguladas por la Instrución Técnica Complementaria MI-IP 04, de “Instalaciones para suministro a vehículos”, aprobada mediante Real Decreto 1523/1999, de 1 de octubre - USO OFICINAS: Despachos e consultas profesionais, asociados a outros usos ou illados. Oficinas privadas con ou sen atención ó público, asociadas a outros usos ou illadas. Oficinas da Administración sen atención ó público. - USO HOTELEIRO: Comprende os espazos e locais destinados a actividades terciarias hostaleiras para o aloxamento temporal e os seus usos complementarios. - USO RECREATIVO E DE OCIO: - Establecementos de bebidas, cafés e restauración en tódolos casos con ou sen espectáculos. Establecementos de reunión e espectáculos en locais pechados tales como pubs, salas de festa, discotecas, salóns recreativos, academias de música ou baile etc. - Establecementos de espectáculos e actividades recreativas en locais pechados específicos, como cines, teatros, circos, ou salas de concertos, con asentos fixos etc. - Dentro deste uso considéranse incluídos tódolos locais e usos recollidos no Catálogo de Espectáculos Públicos, Actividades Recreativas e Establecementos Públicos do Decreto 292/2004 de 18 de novembro, modificado polo 160/2005 de 2 de xuño.1. Enténdese como aparcamento o espazo destinado á estancia de vehículos, que non constitúe estacionamento na vía pública. Cando se localiza en espazo edificado adquire a condición de garaxe.2. Considéranse incluídos, dentro deste uso, os locais para o servizo de lavado do automóbil e lugares anexos de paso e espera.1. Engloba os usos educativo, sociocultural, asistencial, sanitario, servizo público, administración pública, e deportivo.2. Corresponde ós espazos e locais destinados a actividades dotacionais ou de equipamentos, de uso público ou colectivo e dominio tanto público como privado. - USO EDUCATIVO: Comprende os edificios, espazos ou locais destinados á formación intelectual das persoas mediante o ensino dentro de calquera nivel regulado e os ensinos non regulados públicos ou privados, centros de ensino primario, centros de ensino secundario, institutos de ensino secundario, postobrigatorio (IESP), centros de ensino universitario ou destinados á investigación, outros ensinos oficiais (Conservatorio de música, Educación física e deporte, etc.), ensino de actividades non reguladas pola Administración (servizos de ensino en xeral) e centros de formación ocupacional-escolas taller. - USO SOCIOCULTURAL: Comprende os edificios, espazos ou locais destinados á conservación, transmisión e xénese dos coñecementos (bibliotecas, arquivos, museos, centros de investigación, etc.) e as actividades socioculturais e de relación (centros de asociacións, agrupacións, cívico-sociais, círculos, confrarías, centros parroquiais, etc.). - USO ASISTENCIAL: Comprende a prestación de asistencia non especificamente sanitaria ás persoas, mediante os servizos sociais de carácter público ou privado. Centros de servizos sociais sen residencia colectiva anexa, tales como club de anciáns, garderías, etc. Centros de servizos sociais con residencia colectiva, de titularidade pública ou privada, tales como residencias de maiores, centros de acollida infantil ou adultos, etc. - USO SANITARIO: Comprende a prestación de asistencia médica e servizos cirúrxicos, en réxime ambulatorio ou con hospitalización, e exclúe os que se presten en despachos profesionais. Establecementos sanitarios para a medicina humana sen internamento, de titularidade pública ou privada (ambulatorios, consultas, clínicas odontolóxicas, matronas, enfermeiras, laboratorios análises, etc.). Establecementos sanitarios para a medicina humana con internamento, de titularidade pública ou privada (hospitais, clínicas e sanatorios, etc.). Establecementos veterinarios. - USO SERVIZO PÚBLICO: Cando a dotación se destina á prestación de servizos públicos, pola administración ou por particulares. Instalacións para a provisión de produtos de alimentación para o abastecemento da poboación como mercados centrais, mercados de distrito, ou outros similares. - Instalacións destinadas ó mantemento e limpeza dos espazos públicos, parques e xardíns, así como outros servizos xerais para a cidade, tales como cantóns de limpeza, centros de hixiene e outros servizos esenciais. - Instalacións destinadas á salvagarda das persoas e os bens en tódolos seus aspectos: comisarías, parques de bombeiros, centros de formación e academias de policía, etc. - Instalacións para o acuartelamento dos corpos armados e aqueles outros destinados á administración da xustiza. - Instalacións relacionadas co velorio, tratamento e depósito ou enterramento de cadáveres ou restos humanos. - Instalacións públicas ou privadas que presten algún tipo de servizo non incluído nalgún dos anteriores e que non poidan ser incluídos dentro de usos comerciais. Poden incluírse nesta subsección xenérica os recintos feirais, espazos relacionados con actividades esporádicas ou continuadas das persoas, sen carácter sanitario ou residencial - USO ADMINISTRACIÓN PÚBLICA: Comprende as actividades que prestan as distintas administracións, e os seus organismos autónomos e entidades de dereito público, así como as sedes de organismos públicos. Centros e instalacións da administración local, autonómica ou estatal. Centros, locais ou recintos nos que as administracións realizan as súas actividades e servizos con acceso directo do público ou en réxime de oficinas - USO DEPORTIVO: Cando se destinan á dotación de instalacións para a práctica do deporte polos cidadáns e ó desenvolvemento da súa cultura física. Locais destinados á práctica e ensino do deporte e a cultura física, así como as instalacións complementarias (saunas, hidromasaxe, vestiarios, aulas de ensino deportivas, ou outras que teñan este carácter complementario). Espazos e locais para a práctica deportiva ó ar libre ou baixo cuberta sen ou con espectadores. Corresponde a todos aqueles espazos non edificados destinados fundamentalmente ó repouso e ó lecer, así como a garantir a salubridade da poboación e a obtención de mellores condicións ambientais. O uso de infraestruturas e servizos básicos está composto polo conxunto de elementos que fan posible a prestación dos servizos básicos vinculados ás infraestruturas tales como abastecemento de auga, eliminación e tratamento de augas residuais, eliminación de residuos sólidos, subministración eléctrica, telefonía e comunicación, así como os solos de reserva previstos para a ampliación ou novo establecemento destes elementos. Inclúense así mesmo aqueles elementos que son precisos para o funcionamento de instalacións, tales como as instalacións de transporte e transformación de enerxía, así como os de almacenamento e distribución de combustible. Corresponde ós espazos destinados á mobilidade entre os diversos ámbitos do espazo urbano, tanto das persoas como dos vehículos de transporte, así como os que permiten a permanencia e estacionamento destes. Correspóndese co espazo destinado ó viario destinado á circulación rodada ou peonil. Permítese con carácter excepcional e debidamente xustificado. Correspondese co uso de vivenda que será destinada exclusivamente para persoal de v9ixiancia e/ou conservación do sector industrial e/ou terciario, debendo cumprir as seguintes condicións: 1. Cumprirá á normativa de aplicación para uso residencial.2. En calquera caso será imprescindible que a vivenda en zona industrial- terciario dispoña de: - Acceso independente da industria. - Illamento e independencia respecto a vibracións ruídos e demais fontes de perturbación. - A unidade “vivenda” debe constituír un sector de incendio respecto á industria. - A superficie construída máxima da vivenda será de 150 m². 1. De acordo co sinalado no punto 4 da decisión da Secretaría Xeral de Calidade e Avaliación Ambiental do 7/7/2011 sobre o presente plan de sectorización, os usos industriais que se instalen no seu ámbito non poderán ter efectos ambientais contaminantes unha vez teñan tramitado, no seu caso, o procedemento de avaliación de incidencia ambiental regulado polo Decreto 133/2008, de 12 de xuño, polo que se regula a avaliación de incidencia ambiental, ou o que normativamente corresponda. A tales efectos deberán cumprir coas condicións de protección ambiental que se determinan nos apartados seguintes deste artigo.2. En materia de emisións gasosas, augas residuais, ruídos, e en xeral, no referente a condicións hixiénicas, se estará o disposto nas ordenanzas do PXOM para o Polígono Industrial Río do Pozo (Título VI Cap.7 Zona 3), Normativa aplicable Municipal ou da Administración competente.3. Someteranse ao procedemento de avaliación de incidencia ambiental os proxectos, obras e instalacións, así como o seu traslado ou modificacións substancial, das actividades, de titularidade pública ou privada que figuran no anexo I do D 133/2008, de 12 de xullo, polo que se regula a avaliación de incidencia ambiental.4. Así mesmo estarán sometidas a este procedemento aquelas outras actividades que non estando incluídas no anexo I, merezan a consideración de molestas, insalubres, nocivas e perigosas, conforme ás definicións contidas no artigo 13º da Lei 1/1995, de 2 de xaneiro, de protección ambiental de Galicia. A Consellería competente en materia de medio ambiente decidirá sobre a necesidade ou non da avaliación de incidencia ambiental das actividades contempladas neste parágrafo. A decisión será motivada e adoptarase de acordo cos criterios obxectivos que se determinan no anexo II do Decreto 133/2008.5. Pola súa menor incidencia no medio ambiente quedan exceptuadas do procedemento de avaliación ambiental as actividades que se detallan no anexo III.6. O procedemento para a avaliación de incidencia ambiental, a regulación das licencias das actividades sometidas a este procedemento, a disciplina ambiental e o resto das determinacións nesta materia, virán reguladas polo establecido no Decreto 133/2008, ou norma que o substitúa. Tódalas edificacións que se realicen o amparo destas normas, deberán observar as medidas que respecto da prevención e protección de incendios se conteña na correspondente ordenanza municipal, no DB-SI do CTE, no Regulamento de Seguridade contra incendios nos Establecementos Industriais (Real decreto 2267/2004, de 3 de decembro) e demais disposicións vixentes de obrigado cumprimento que lle sexan de aplicación. En canto ás condicións estéticas, serán de aplicación as establecidas nas ordenanzas do PXOM para o Polígono Industrial Río do Pozo (Título VI. Cap.7 Zona 3). Esta ordenanza é de aplicación nas zonas sinaladas nos planos de ordenación como espazos libres (P1-EL; P2-EL e P3-EL) e pantalla verde (PV). 1. O único uso característico e permitido será o indicado na presente normativa como dotacional espazos libres e zonas verdes.2. Se permite a localización de instalacións necesarias para os servizos técnicos de telecomunicacións, infraestrutura hidráulica e as redes de transporte e distribución de enerxía eléctrica, gas, abastecemento de auga e saneamento, que serán en todo caso subterráneas.3. As construcións necesarias para o funcionamento das infraestruturas e servizos técnicos non poderán superar os 25 m² por edificación e terán unha altura máxima de 3,50 metros equivalente a unha planta baixa. As construcións que non sexan soterradas, ocultaranse con barreiras vexetais. A superficie total ocupada por estas construcións non superará o 5% da superficie total da zona.4. Os espazos libres identificados como P2-EL e P3-EL, manteranse no estado mais natural posible prohibindo calquera tipo de construción e permitindo tan só as instalacións que xustificadamente sexan necesarias. Atendendo a os criterios establecidos no artigo 78º desta normativa.5. Serán de obrigatoria observancia, os criterios de deseño que se determinan no capítulo 2 do título 5 desta normativa – NORMAS DE PROTECCIÓN AMBIENTAL E INTEGRACIÓN PAISAXÍSTICA. Esta ordenanza é de aplicación nas parcelas sinaladas nos planos de ordenación como equipamentos (P1-EQ; P2-EQ e P3-EQ). 1. Parcela mínima: - A parcela P1-EQ, é indivisible. - No caso dos quinteiros P2-EQ e P3-EQ, se establece unha superficie mínima de parcela de 5000 m² 2. Tipoloxía edificatoria: Edificación illada.3. Recuados e separación a lindeiros: 5 metros, tanto respecto do viario como das outras parcelas.4. Usos: - Uso característico: Se establecen para cada unha das zonas de equipamento previstas no presente plan de sectorización, os seguintes usos característicos: - P1-EQ: Uso dotacional de equipamento de servizo público. - P2-EQ: Uso dotacional de equipamento socio-cultural. - P3-EQ: Uso dotacional asistencial. O concello pleno, por maioría absoluta e sen necesidade de seguir o procedemento de modificación do plan, poderá acordar o cambio destes usos característicos, por outro uso dotacional público distinto, sempre que se manteña a titularidade pública ou se destine a incrementar as zonas verdes e os espazos libres públicos. - Usos permitidos: Todo o resto dos usos específicos sinalados nas presentes ordenanzas como uso dotacional de equipamento; aparcamento; dotacional de espazos libres e zonas verdes e dotacional de infraestruturas e servizos.5. Condicións de edificación: - Coeficiente de ocupación máxima: 50%. - Índice de edificabilidade máximo: 1,0 m²/m². - Altura máxima: 11,00 metros. - Sotos e semisotos: Se permite a construción de plantas soto e semisoto, nas condicións que se determinan no cap.2 do título 3 destas ordenanzas. - Construcións permitidas por enriba da altura máxima: Por enriba da altura máxima só se permite a construción da cuberta e os seus elementos asociados, esta non poderá superar en mais de 3 metros a altura máxima permitida. O deseño da cuberta é libre.6. Outras condicións: - Prazas de aparcadoiro, se preverá unha praza de aparcadoiro por cada 100m² construídos. Do total de prazas de aparcadoiro previstas, reservaranse as prazas de estacionamento adaptadas que no seu caso, determine a lexislación vixente sobre accesibilidade e supresión de barreiras.7. Medidas de protección ambiental e integración paisaxística: Aplicaranse os criterios de deseño das edificacións e cerramentos que se determinan no capítulo 3 do título 5 desta normativa. Esta ordenanza é de aplicación nas zonas sinaladas nos planos de ordenación como servizos técnicos (P2-ST.1 e P2-ST.2). 1. Parcela mínima: A superficie mínima de parcela é a que aparece reflectida nos planos de ordenación.2. Recuados e separación a lindeiros: Con carácter xeral as edificacións deberanse recuar 5 metros, tanto respecto do viario como das outras parcelas. De maneira xustificada (esixencia da compañía subministradora) os centros de transformación poderanse acaroar as aliñacións frontais do viario.3. Usos: - Uso característico: Dotacional de infraestruturas e servizos. O concello pleno, por maioría absoluta e sen necesidade de seguir o procedemento de modificación do plan, poderá acordar o cambio deste uso característico, por outro uso dotacional público distinto, sempre que se manteña a titularidade pública ou se destine a incrementar as zonas verdes e os espazos libres públicos. - Usos permitidos: aparcamento e dotacional de espazos libres e zonas verdes.4. Condicións de edificación: - Coeficiente de ocupación máxima: No se establece. - Índice de edificabilidade máximo: 1,0 m²/m². - Altura máxima: Planta baixa = 3,50m.5. Medidas de protección ambiental e integración paisaxística: Aplicaranse os criterios de deseño das edificacións e cerramentos que se determinan no capítulo 3 do título 5 desta normativa. Esta ordenanza é de aplicación nas zonas reservadas neste plan de sectorización para calzadas e aparcamentos e zonas peonís.1. Condicións de edificación e volume: Non se admite ningún tipo de edificación, tan só os elementos de mobiliario urbano propio destas zonas, tales como bancos, papeleiras, sinalización vertical,. Así como os elementos necesarios para o funcionamento dos servizos urbanísticos e infraestruturas; armarios de alumeado, telecomunicacións, centros de mando,. 2. Usos: O uso característico e único permitido é o dotacional de mobilidade e viario, definido nestas normas.3. Medidas de protección ambiental e integración paisaxística: Aplicaranse os criterios de deseño do viario e infraestruturas que correspondan, dos determinados no capítulo 1 do título 5 desta normativa. Esta ordenanza é de aplicación nas zonas sinaladas nos planos de ordenación como Industrial-Terciario.1. Establécese como única categoría a illada, coas subcategorías C-1, C-2 e C-3 en función da superficie mínima de parcela que se permite en cada caso.2. Nos planos de ordenación se indica a subcategoría á que pertence cada quinteiro.1. Parcela mínima: Será función das subcategorías establecidas no artigo precedente. - Subcategoría C-1: Entre 2.500 e 4000 m². - Subcategoría C-2: Entre 4001 e 10.000 m². - Subcategoría C-3: Maior de 10.000 m². En todos os casos a fronte mínima a vía pública será de 50 metros.2. Tipoloxía edificatoria: Edificación illada.3. Recuados e separación a lindeiros: - Recuado a viais: 10 metros. - Recuado a lindeiro posterior e laterais: 5 metros. - Separacións entre edificios situados nunha mesma parcela: 6 metros. - De maneira xustificada (esixencia da compañía subministradora) os centros de transformación poderanse acaroar as aliñacións frontais do viario.4. Usos: - Uso característico: O uso característico será indistintamente o industrial ou o terciario. - Usos permitidos: Garaxe-aparcamento; dotacional de equipamento de carácter público ou privado e residencial.5. Condicións de edificación: - Coeficiente de ocupación máxima: - Quinteiro P1-M1: 32%. - Resto dos quinteiros: 52% - Superficie máxima construíble: A superficie máxima construíble en cada quinteiro é a que figura nos cadros de características que se inclúen no apartado 7 da memoria do presente plan de sectorización. No caso de que se practiquen segregacións, a superficie construíble en cada unha das parcelas resultantes, será proporcional á superficie de cada parcela, de modo que a suma total das superficies construíbles de cada unha das parcelas sexa equivalente o aproveitamento total do quinteiro. Este dato deberase incorporar nos proxectos de reparcelación e parcelación. - Altura máxima: 12,00 metros. Sobre a altura máxima sinalada, se admitirán unicamente para os usos industriais e previa autorización do Concello, aquelas edificacións e/ou elementos necesarios para o proceso industrial que se contemplen no proxecto técnico de fabricación e/ou almacenamento que se xustifiquen debidamente no correspondente proxecto técnico para a viabilidade do mesmo. - Sotos e semisotos: Se permite a construción de plantas soto e semisoto, nas condicións que se determinan no cap.2 do título 3 destas ordenanzas.6. Outras condicións: - Prazas de aparcadoiro: A reserva de prazas de aparcadoiro no interior da parcela dependerá do uso a desenvolver na mesma. - Uso industrial: 1 praza por cada 200 m² construídos. - Uso terciario ou dotacional: 3 prazas por cada 200 m² construídos. En todo caso reservaranse as prazas de estacionamento adaptadas que no seu caso, determine a lexislación vixente sobre accesibilidade e supresión de barreiras.7. Medidas de protección ambiental e integración paisaxística: Aplicaranse os criterios de deseño das edificacións e cerramentos que se determinan no capítulo 3 do título 5 desta normativa. A totalidade do ámbito do plan de sectorización está incluído nas Zonas de Servidumes Aeronáuticas Legais correspondentes o Aeroporto de A Coruña. No plano que se inclúe neste documento, represéntanse as liñas de nivel das superficies limitadoras das Servidumes Aeronáuticas do Aeroporto de A Coruña que afectan a dito ámbito, as cales determinan a altura respecto do nivel do mar que non debe superar ningunha construción incluídos todos os seus elementos tales como antenas, pararraios, chemineas, equipos de aire acondicionado, caixas de ascensores, carteis, remates decorativos, etc., as modificacións do terreo ou obxecto fixo tales como postes, antenas, aeroxeneradores incluídas ás súas palas, carteis, etc., así como o gálibo do viario ou vía férrea. A execución de calquera construción ou estrutura (postes, antenas, aeroxeneradores incluídas ás súas palas, etc.), e a instalación dos medios necesarios para a súa construción incluídas as grúas de construción e similares, requirira resolución favorable previa da Agencia Estatal de Seguridad Aérea (AESA), conforme a os artigos 29 e 30 do Decreto 584/72 na súa actual redacción.1. As vías integrarán no posible especies vexetais, de xeito que todos os espazos verdes queden interconectados cun posible percorrido a pé. Neste senso, as especies de folla caduca son moito máis aconsellables que as coníferas pola maior capacidade filtrante e limpadora das follas. Especies coma os capudres (Sorbus aucuparia), espiño albar (Crataegus monogyna) de pequeno porte e alta calidade paisaxística son moi interesantes con esta finalidade.2. Sempre que sexa posible evitarase a construción de muros de formigón, substituíndoos por escollera ou revestíndoos con pedra. As escolleras, noiros e terrapléns revexetaranse con especies que axuden a súa integración co medio.3. Co obxecto de favorecela circulación das augas pluviais evitarase na medida do posible unha impermeabilización excesiva e continua do solo.4. Empregaranse cunetas filtrantes que actuarán como filtros na regulación da calidade das augas. O emprego de cunetas filtrantes de drenaxe incrementará en gran medida unha xestión máis eficaz da auga e do saneamento da ampliación do polígono.5. A cuneta pode dimensionarse á vontade e coa combinación de geotextís permeables e impermeables as augas poden conducirse cara os regos e os sistemas de drenaxe de pluviais previstos no plan de sectorización. A incorporación de gravas poden completar a disposición destes sistemas de drenaxe que contribúen a un lavado e filtrado pola vexetación das augas pluviais que se recollan.6. Limitaranse ao máximo o emprego de pavimentos impermeables, utilizando solos porosos sempre que sexa posible, así como materiais de larga duración.7. Empregaranse os sistemas de drenaxe urbana sostible contidos na Instrucción Técnica para Obras Hidráulicas de Galicia (ITOHG-SAN-1/0) elaborado pola Consellería de Medio Ambiente, Territorio e Infraestruturas e Augas de Galicia.1. Realizarase unha moi coidadosa instalación e faranse regularmente inspeccións das conducións co obxectivo de detectar posibles fugas.2. Fomentaranse as técnicas de minimización de consumo nas empresas.3. Utilizaranse especies vexetais aforradoras de auga.4. Introduciranse sistemas de reutilización da auga, tanto a nivel empresarial como do área empresarial.1. A rede será separativa (augas fecais – augas pluviais), para permitir a fácil reutilización da auga de choiva e/ou a súa entrega total ou parcial os acuíferos.2. O sistema de sumidoiros se deseñara sempre que sexa posible de xeito que funcione por gravidade, sen ter que recorrer a necesidade de utilización de bombas para a súa evacuación.1. Utilizaranse luminarias de baixo consumo na rede de alumeado público, fomentándose o seu uso polas empresas que se instalen no mesmo.2. Nos edificios deberase facer un illamento eficiente dende o punto de vista enerxético, aproveitarase o máximo a iluminación natural e utilizaranse os árbores para preservar os edificios do calor e frío.4. Maximizarase o uso das enerxías renovables, utilizando mecanismos de captación e transformación da luz solar en enerxía útil.5. Utilizaranse lámpadas de vapor de sodio de baixa presión xa que emiten nunha estreita liña do espectro, contribuíndo desta maneira á redución da contaminación lumínica. Ademais estas lámpadas son moito máis eficaces e non xeran residuos tóxicos ou perigosos.1. Estableceranse os parámetros lumínicos en función das necesidades concretas de cada espazo: non serán iguais as prestacións das áreas axardinadas que no viario principal.2. Integrarase a iluminación no deseño do polígono tanto dende o punto de vista do tratamento dos espazos estruturantes -viario, áreas axardinadas- como das parcelas interiores.3. Analizarase a visibilidade nocturna do polígono convertendo así a iluminación nun elemento máis de deseño sen alterar a funcionalidade do mesmo.4. Utilizaranse lámpadas de vapor de sodio de baixa presión, contribuíndo así a redución da contaminación lumínica.5. Recoméndase que a altura das luminarias non supere as copas das árbores co obxecto de aproveitar ao máximo a luz e ao mesmo tempo contribuír á súa propagación nos espazos verdes adxacentes.6. Controlaranse os carteis e soportes publicitarios luminosos. A profusión destes elementos confire una imaxe desordeada e de baixa calidade. Neste senso é máis interesante incorporar o tratamento destes soportes á edificación e á ordenación das parcelas.7. Utilizarase iluminación nocturna neutra e de baixa intensidade das edificacións e parcelas co obxecto de xerar maior confortabilidade.1. Plantexarase o deseño (trazado, dimensionado e número de canalizacións, etc) da rede con visión de futuro, debido á rápida evolución das telecomunicacións e a forma en que este cambio afecta ás empresas, tanto nos aspectos derivados do custe como nos servizos demandados.1. Estableceranse criterios homoxéneos para todo o conxunto en canto á publicidade estática, mediante a correspondente ordenanza municipal.2. Evitarase a saturación visual froito da proliferación de carteis, pantallas publicitarias sen orde algún, sobre todo nos espazos próximos ao viario mediante a incorporación da sinaléctica no proxecto de urbanización.3. Facilitarase a comprensión das circulacións, empresas e servizos.4. Incluírase a publicidade na configuración arquitectónica das edificacións. Deste xeito, evítase tamén a saturación visual xerada pola proliferación indiscriminada de elementos publicitarios. As medidas de integración paisaxística, nas súas concepcións de medidas preventivas, correctoras ou compensatorias tentan a incorporación e recuperación do equilibrio, cando se precise, dos valores recoñecidos na paisaxe orixinal, por elo teranse en conta os seguintes aspectos: 1. Configurarase en todo o límite norte do sector unha banda de protección que separe os posible usos industriais e/ou comerciais dos terreos clasificados como rústico apto para urbanizar.2. Esta banda de protección farase extensiva a aquelas zonas da estrada con visuais sobre o polígono.1. Xerarase unha barreira multiestratificada, mesturando árbores de distinto porte e tamaño así como especies subarbustivas e de mato.2. Empregaranse especies autóctonas e xenotipos locais procurando introducir procedencias próximas.3. As especies a implantar serán de baixo mantemento.1. Deberase seguir a distribución das diferentes tipoloxías vexetais que se establecen no plano O.6-MEDIDAS DE INTEGRACIÓN PAISAXÍSTICA do plan de sectorización. Estas barreiras vexetais contribuirán ao illamento, enmascaramento e amortiguamento tanto visual como de son, do espazo empresarial respecto dos usos preexistentes na zona.2. Distínguense catro tipos de barreiras vexetais coa seguintes características: - B1. BARREIRA FORESTAL. - Alternaranse especies arbóreas coníferas (Pinus pinaster – Pinus radiata - Cupressus lusitanica) e frondosas para conseguir un efecto estratificado. - Plantarase en dúas ringleiras cun espazamento duns 3 metros. - Cada tres pes insertarase un de outra especie acompañante, como o carballo (Quercus robur), ou ben pradario (Acer pseudoplatanus) ou freixo (Fraxunus excelsior). - Como estrato arbustivo, empregaranse árbores de menor porte tipo aveleira ou acivro, deixando un espazo entre as dúas ringleiras para o sendeiro. - B2. BARREIRA DE TIPOLOXÍA AGRARIA OU AGRO - FRUTÍCOLA. - Pola proximidade coas agras das vivendas do núcleo de Santa Margarida, procurarase unha maior integración a través do emprego de especies mais típicas do ámbito agrario, como as que poderíamos atopar en calquera das leiras do entorno. - Crearase unha primeira barreira con loureiro - Establecerase unha segunda liña de castiñeiros ou ben cerdeiras, e un sotobosque de matogueira produtora de pequenos froitos, tipo arándano. - B3. BARREIRA DE CONTINUIDADE DO BOSQUE DE GALERÍA. - Neste caso, será a continuación do bosque de galería do entorno do nacemento do Río Seco a que determinará as especies a empregar: - Como elemento de transición utilizaranse especies riparias típicas da zona, sendo a principal o freixo (Fraxinus angustifolia) e como acompañantes, o pradario (Acer pseudoplatanus) o bidueiro (Betula celtiberica) e o carballo. - No estrato inferior, pódense introducir estaquillas de salgueiro (Salix atrocinerea) e aveleira (Corylus avellana). B4. BARREIRA NAS ESTRADAS. - Nestas zonas, as especies protagonistas serían o bidueiro plantado a alta densidade, intercalado co carballo, acompañados de golpetes de aveleiras, estaquilladas para conseguir un efecto enmascarador. Tamén pode empregarse o Cupressus lusitanica como elemento de contraste. Deberase seguir a distribución que se establecen no plano O.6-MEDIDAS DE INTEGRACIÓN PAISAXÍSTICA do plan de sectorización. - A1. ACTUACIÓN NO BOSQUE DE GALERÍA. - Nesta zona recoméndase un achegamento ecolóxico mais que de xardinería. - O obxecto e preservar o bosque autóctono, eliminando as posibles especies invasoras e mantendo todos os estratos de vexetación presentes. - Pódense habilitar percorridos que nos acheguen ata o río, e nestes sendeiros eliminar o mato que impida o paso, mais deixar sen intervención o resto. - En zonas abertas, será recomendable manter espazos con vexetación herbácea natural e integrar nelas zonas de lecer e estancia. - A2. BOSQUE DE GALERÍA. CAMBIO DE ESPECIE. - Na cabeceira da valgada do río Seco, atópase actualmente repoboacións forestais de eucalipto, que convén eliminar. - Nesta zona pódese proxectar con criterios que favorezan a transición dende o ámbito rural – residencial cara o ámbito de naturalidade preexistente augas abaixo. - Poderán incorporarse elementos de lecer para os usuarios do polígono e os veciños de Santa Margarida. - As especies a empregar serán os freixos (Fraxinus excelsior e Fraxinus angustifolia), o amiero (Alnus glutinosa) nas zonas de maior humidade ou encharcamento do solo e a Betula papyrifera (de maior valor estético). Salpicados polo rodal plantaranse exemplares de Quercus robur. - Nas plantacións evitarase a regularidade na distribución buscando a formación de bosquetes de bidueiros como nas súas localizacións naturais e aliñacións de amieiros nas zonas de nacentes e regos; os freixos mesturaranse cos carballos no resto da superficie. Poderá incluírse algún bosquete de aveleira (Corylus avellana) para a creación do estrato de sotobosque así como urces brancas (Erica arborea). En base as características da ordenación e tipoloxía edificatoria prevista, establécense as seguintes condicións: 1. Se procurará implantar as edificacións de xeito coherente coa topografía, evitando alteracións innecesarias da pendente natural dos terreos, adecuando á topografía o perfil edificado.2. As edificacións realizaranse con volumes simples e de proporcións equilibradas de xeito que proporcionen sensación de orden e garantan unha imaxe harmónica do conxunto.3. Deberase establecer unha relación cromática dos edificios entre si e dos mesmos co contorno.4. Utilizaranse cores claras de gamas branco /gris /verde/ azuis e aquelas de tons mais semellantes a rocha nai (gris / marrón) facilitando así a súa integración na paisaxe.5. Evitaranse combinacións de cores de alto contraste en todos os casos.6. Mediante o uso axeitado de materiais deberase alcanzar un novo e contemporáneo diálogo có entorno en relación á imaxe exterior de fachadas, cubertas e o perfil o silueta xerados. Co obxectivo de favorecer unha imaxe de conxunto e evitar que o novo polígono se converta nunha sucesión de instalacións sen orden e concerto regularase a realización dos cerramentos das parcelas que deberán incluír as seguintes especificacións: 1. Evitarase na medida do posible a utilización de peches opacos.2. Empregaranse estruturas sinxelas e visualmente filtrantes e a incorporación de vexetación no peche será obrigatoria.3. Poderán empregarse tanto especies trepadoras: Clematis, Hedera, Lonicera como especies arbustivas dos xéneros: Genista, Erica, ou especies da vexetación autóctona coma loureiros (Laurus nobilis), acibro (Ilex aquifolium). 4. Preverase o mantemento e xestión dos cerramentos xa que o estado de mala conservación deteriora a calidade da imaxe do conxunto.1. Cumpriranse as medidas preventivas e correctoras recollidas no estudio de sostibilidade ambiental, impacto territorial e paisaxístico que acompaña ao presente documento.2. Evitarase calquera afección aos cursos fluviais e á vexetación de ribeira que se integran na ordenación no sistema de espazos libres mantendo e potenciando a súa naturalidade.3. Deberá garantirse a conservación da zona de vexetación natural existente nas fontes do río Seco e identificadas no informe de sostibilidade ambiental da modificación puntual como vexetación a preservar.4. As operacións de despexe e limpa da vexetación executarase fora da época de cría das aves, por ser esta as máis representativa e delicada para a maioría dos vertebrados.5. No caso da tala de vexetación, cinguirase á estritamente necesaria e con arranxo ás autorizacións pertinentes.6. Evitarase depositar residuos ou produtos sólidos en zonas onde as escorrentas produzan arrastres a ríos, regatos ou embalses coa conseguinte contaminación de augas continentais.7. Procederase á estabilización de taludes para evitar que os procesos erosivos provoquen desprendementos. Por conseguinte, para evitar o carrexo de solo debido as choivas as superficies núas se revexetarán canto antes.8. Establecerase a recollida, almacenamento, conservación e/ou xestión da terra vexetal afectada polas obras. Dada a importancia do solo vexetal, por conter as características da zona, utilizarase na recuperación das zonas degradadas. No caso de producirse calquera afección sobre os valores naturais da zona tomaranse inmediatamente as medidas adecuadas para paliar a dita afección, e será o Servizo de Conservación da Natureza de A Coruña quen decidirá sobre a conveniencia da solución a adoptar, así como das actuacións precisas ou as medidas compensatorias adecuadas para corrixir os efectos producidos.” Narón, 5 de febreiro de 2013. O alcalde José M. Blanco Suárez